D Gmeind  Rüti übrigens hätt im Schtaatskaländer nuch «Reuti» gheisse und dr Gmeindschriiber vu Betschwande «Feigi», aber da hätt vilecht öpper ufem Rathuus ächlä gar schrifttüütsch welle driifare. Au «Haßlen» hätt er gschribe oder «Dießbach», wil mä duezmal au uf üüserne Amtsschtube nuch ds «Scharf-Ess» im Imfäntaar gchaa hätt, und bi Netschtel hätt er vilecht ane Gade tänggt und sich drum für «Netstall» entschide. Dadrzue hätt schpeeter dr Pfarer Thüre i siner Gmeindsgschicht gschribe, eerscht sitem sibezächete  Jahrhundert siged «die verdorbenen Schreibweisen Netstall, Nettstall und Nettstahl» uufchuu, aber anä achtzächenüünzg (aso füfzg Jahr nachem Büechli, womer da dure nänd) heig das «topographische Bureau» z Bärn dä di offiziell Bezeichnung Netstal feschtgnaglet.